Cynhaliwyd cyfarfod o’r Cyngor Cymuned, Mehefin 20 2019 yn Neuadd Santes Ursula am 8 o’r gloch

Presennol : Morgan Morgan, Huw Griffith, Islwyn Jones, Dylan Davies, a’r clerc

Ymddiheuriad : Cynghorydd Rowland Rees Evans, Angharad Evans, Margaret Lewis, Lyn Davies
Yn absenoldeb y cadeirydd, penodwyd Huw Griffith i’r gadair am y tro.

Darllenwyd cofnodion cyfarfod mis Mai, ac arwyddwyd eu bod yn gywir.

Materion yn codi
 Y ffurflen ariannol flynyddol wedi ei hanfon ac wedi ei derbyn, a’r archwiliwr wedi codi rhai cwestiynau y bydd angen eu hateb.
Gohebiaeth
Pwyllgor Rheoli Datblygu Mehefin
 Cylchgrawn Chwarae dros Gymru – awgrymwyd trosglwyddo hwn i’r ysgol.
Copi o Argymhellion Terfynol y Comisiwn ffiniau. Dim newid i’w weld yn yr ardal yma.
 Gwahoddiad i Seremoni Cyhoeddi Eisteddfod 2020 – Neb yn medru mynd.
 Gwybodaeth am Gynllun Datblygu Lleol newydd Ceredigion a Chynllun Gwella Hawliau Tramwy.
 Cyngor yr Eglwys yn poeni am gyflwr yr Hen Fynwent. Trafodwyd y pryderon ynglŷn â diogelwch a’u hawgrym y dylai’r gwaith o dorri’r fynwent gael ei wneud gan rywun proffesiynol. Gofynnwyd am wybodaeth mwy manwl am y gost a gynigiwyd ac am ba ran o’r fynwent.
 Raymond Burrell yn gofyn am union le i osod yr hysbysfwrdd. Penderfynwyd gofyn i Lyn Davies gysylltu ag ef.
 Derbyniwyd y Model Protocol Datrysiad Lleol a pharatoi atebion i’r arolwg.
e-byst
 Gwybodaeth am Gynadleddau ar Arfer Arloesol, Cymru ein Dyfodol, Cyflwyniad i Orfodaeth Cynllunio, Arolwg i Ofalwyr, Gofalu Trwy’r Gymraeg, ac Adnewyddu ein Democratiaeth.
 Gwybodaeth am fodelau Dysgu Sylfaenol ar-lein, a weminar ar Drefniadau Archwilio Mewnol.
 Cyfle i dynnu sylw at goeden arbennig yn yr ardal.
Ateb gan Simon Bray ynglŷn â goleuadau’r ysgol. Bydd peirianwyr y Cyngor yn ceisio eu cywiro ond os methant bydd y gwneuthurwyr yn dod â rhai newydd.

Ariannol
Wedi derbyn ad-daliad TAW o £14.89
Derbyniwyd £1625 oddi wrth edf energy
 Llythyr wrth HMRC yn dweud bod £204.43 yn ddyledus gan y Cyngor. Wedi ffonio a gobeithio bod popeth wedi cael ei egluro a’i glirio.
 Wedi trosglwyddo’r cyfraniad o £250 a addawyd i’r Clwb Garddio allan o’r Cyfrif Cymunedol

Cyfrif cyfredol –£1704.72 Cyfrif Cymunedol – £23876.48
Dyddiad y cyfarfod nesaf – Gorff 18 2019